Okresná prokuratúra Bardejov 
Kellerova 7, 085 43 Bardejov

Sp. zn. : Pv 671/13/7701	Bardejov, 23.10.2014
EEČ : 2-54-107-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno d/ Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Bardejov
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 27.9.2013, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 27.9.2013, spisová značka XXXXX, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením povereného príslušníka Obvodného oddelenia PZ v XXXXX sp.zn. XXXXX zo dňa 31.08.2013 bolo podľa § 199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX, nar. XXXXX, trvale bytom XXXXX za prečin krádeže podľa § 212 ods. 2 písm. d/ Tr. zákona na tom skutkovom základe, že dňa 06.08.2013 v čase okolo 18.00 hod. v katastrálnom území XXXXX z lesného porastu č. XXXXX parcelného čísla XXXXX, vedeného na liste vlastníctva č. XXXXX ako lesný pozemok, bez povolenia odcudzila na zemi nachádzajúcu sa drevnú hmotu buk v množstve 0,40 priestorového metra, čím takto XXXXX XXXXX spôsobila škodu vo výške 4,18 eur.

XXXXX prokuratúry XXXXX uznesením sp.zn. XXXXX zo dňa 27.09.2013 v súlade s ustanovením § 216 ods. 1 Tr. poriadku trestné stíhanie vedené proti obvinenej XXXXX podmienečne zastavila a v súlade s ustanovením § 216 ods. 2 Tr. poriadku jej určila skúšobnú dobu v trvaní 12 (dvanástich) mesiacov. Uznesenie nadobudlo právoplatnosť dňa 08.10.2013 a skúšobná doba trvala do dňa 08.10.2014. 

Podľa ustanovenia § 217 ods. 1 Tr. poriadku, ak obvinený v priebehu skúšobnej doby viedol riadny život, splnil  povinnosť nahradiť  spôsobenú  škodu  a vyhovel  aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

Z vyžiadaných správ z miesta trvalého bydliska obvinenej, z výpisu z Ústrednej evidencie priestupkov MVSR vypracovaného Okresným úradom XXXXX, odbor všeobecnej vnútornej správy a z odpisu registra trestov bolo zistené, že obvinená XXXXX viedla počas skúšobnej doby podmienečného zastavenia trestného stíhania riadny život.

Vzhľadom na to, že obvinená XXXXX splnila podmienky uvedené v ustanovení § 217 ods. 1 Tr. poriadku, bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. 

	Sťažnosť má odkladný účinok. (§ 185 a nasl. Tr. por.)

JUDr. Alena Džmurová
prokurátorka